BNR: Depozitele în lei ale gospodăriilor populaţiei au scăzut în luna mai cu 1,0% faţă de luna anterioară.
Depozitele în lei ale gospodăriilor populaţiei au scăzut în luna mai cu 1,0% faţă de luna anterioară şi cu 0,2% faţă e aceeaşi perioadă a anului anterior, anunţă Banca Națională a României. Depozitele rezidenţilor clienţi neguvernamentali au crescut în luna mai 2022 cu 0,1% faţă de luna anterioară, iar faţă de aceeaşi perioadă a anului anterior s-au majorat cu 10,4%. Masa monetară în sens larg (M3) a înregistrat la sfârşitul lunii mai 2022 un sold de 569 421,4 milioane lei.
Depozitele în lei ale gospodăriilor populaţiei au scăzut în luna mai cu 1,0 la sută faţă de luna anterioară, până la 156.582,1 milioane lei şi cu 0,2 la sută (-12,8 la sută în termeni reali) faţă de aceeaşi perioadă a anului anterior, anunţă BNR.Depozitele în valută ale gospodăriilor populaţiei, exprimate în lei, s-au diminuat cu 0,4 la sută faţă de luna aprilie 2022, până la 126 464,8 milioane lei (exprimate în euro, acestea au scăzut cu 0,3 la sută, până la 25 584,6 milioane euro). Comparativ cu aceeaşi perioadă a anului 2021, creşterea acestui indicator exprimat în lei a fost de 15,3 la sută (14,8 la sută, în cazul exprimării indicatorului în euro).Depozitele rezidenţilor clienţi neguvernamentali au crescut în luna mai 2022 cu 0,1 la sută faţă de luna anterioară, până la nivelul de 481 079,3 milioane lei, iar faţă de aceeaşi perioadă a anului anterior s-au majorat cu 10,4 la sută (-3,6 la sută în termeni reali).Depozitele în lei ale rezidenţilor, cu o pondere de 62,7 la sută în totalul depozitelor clienţilor neguvernamentali, au crescut cu 0,5 la sută faţă de luna aprilie 2022, până la 301 437,0 milioane lei. Comparativ cu luna mai 2021, acestea au crescut cu 6,2 la sută (-7,2 la sută în termeni reali).Depozitele în lei ale altor sectoare (societăţi nefinanciare şi instituţii financiare nemonetare) au crescut cu 2,2 la sută (până la 144 854,9 milioane lei) faţă de luna precedentă, iar faţă de luna mai 2021 au înregistrat o creştere de 14,2 la sută (-0,3 la sută în termeni reali).Depozitele în valută ale rezidenţilor, exprimate în lei, reprezentând 37,3 la sută în volumul total al depozitelor clienţilor neguvernamentali, s-au diminuat cu 0,6 la sută faţă de luna aprilie 2022, ajungând până la nivelul de 179 642,4 milioane lei (exprimate în euro, acestea au scăzut cu 0,5 la sută, până la 36 342,8 milioane euro). Comparativ cu luna mai 2021, indicatorul exprimat în lei a crescut cu 18,1 la sută (17,5 la sută, în cazul exprimării indicatorului în euro).Depozitele în valută ale altor sectoare, exprimate în lei, au scăzut cu 0,9 la sută faţă de luna aprilie 2022, până la 53 177,5 milioane lei ( exprimate în euro, acestea s-au diminuat cu 0,8 la sută, până la 10 758,1 milioane euro). Comparativ cu mai 2021, indicatorul exprimat în lei s-a majorat cu 25,3 la sută (24,7 la sută, în cazul exprimării indicatorului în euro).Soldul creditului neguvernamental acordat de instituţiile de credit a crescut în luna mai 2022 cu 1,6 la sută faţă de aprilie 2022 (0,4 la sută în termeni reali), până la nivelul de 345 274,0 milioane lei. Creditul în lei, cu o pondere de 72,7 la sută în volumul total al creditului neguvernamental, s-a majorat cu 1,7 la sută, iar creditul în valută exprimat în lei, cu o pondere de 27,3 la sută în totalul creditului neguvernamental, a crescut cu 1,2 la sută (1,3 la sută în cazul exprimării indicatorului în euro).Comparativ cu aceeaşi perioadă a anului 2021, creditul neguvernamental a înregistrat o creştere de 16,5 la sută (1,8 la sută în termeni reali), pe seama creşterii cu 20,0 la sută a componentei în lei (4,8 la sută în termeni reali) şi a majorării cu 8,2 la sută a componentei în valută exprimată în lei (7,6 la sută în cazul exprimării indicatorului în euro).Creditul guvernamental a înregistrat o scădere în luna mai 2022 cu 0,9 la sută faţă de luna aprilie 2022, până la 163 631,4 milioane lei. În raport cu mai 2021, acesta a crescut cu 1,7 la sută (-11,2 la sută în termeni reali).Masa monetară în sens larg (M3) a înregistrat la sfârşitul lunii mai 2022 un sold de 569 421,4 milioane lei. Aceasta a scăzut cu 0,1 la sută (-1,2 în termeni reali ) faţă de luna aprilie 2022, iar în raport cu mai 2021 s-a majorat cu 12,6 la sută (-1,7 la sută în termeni reali).